Valkininkų geležinkelio stotis

Apie gyvenvietę, įsikūrusią prie Valkininkų geležinkelio stoties, žr. Naujieji Valkininkai.

Valkininkų geležinkelio stotis – stotis Naujųjų Valkininkų kaime (kuris iki 2010 m. taip pat vadinosi Valkininkų geležinkelio stotimi), prie Vilniaus–Marcinkonių geležinkelio.Valkininkų geležinkelio stotis. 1551.lt (tikrinta 2022-03-26). Stoja keleiviniai traukiniai Vilnius–Varėna–Marcinkonys. Prie stoties pastatytas paminklinis kryžius iš šios stoties į tremtį išvežtų Valkininkų ir jų apylinkių gyventojams atminti, pastatytas po 1995 m. Valkininkų parapijos kunigo Valentino Virvyčio rūpesčiu.Varėnos rajono paminklai. Genocid.lt (tikrinta 2025-03-08).

Stoties pastatų kompleksas įtrauktas į Kultūros vertybių registrą (unikalus kodas ). Geležinkelio stoties statinių kompleksas yra iš XIX a. 2-osios pusės – XX a. 1-osios pusės:
 istorizmo stilistikos stoties pastatas (1929 m., Nr. );
 ūkinis pastatas (dirbtuvių pastatas, 1902 m., Nr. );
 2 tarnautojų namai (1862 m., Nr.  ir );
 prekių sandėlis (1865 m., Nr. );
 vandens bokštas (ištęsto aštuonkampio plano, XIX a. pabaiga, Nr. ).

 Istorija 

Nors Valkininkų stotis pažymėta dar 1861 m. plane,Материалы для географии и статистики России, собранные офицерами генерального штаба. Виленская губерния. Составил генерального штаба капитан А. Корева. – Санктпетербург, 1861. tačiau tik 1862 m. už 8 km nuo Valkininkų miestelio buvo nutiestas Peterburgo–Varšuvos geležinkelis.Valkininkų geležinkelio stotis.  Tuti.lt (tikrinta 2022-03-26). 1861 m. pradėta statyti, 1862 m. įrengta IV klasės medinė Valkininkų stotis (), buvusi tarp Varėnos (18 varstų) ir Rūdiškių (19 varstų) stočių.

Pro Valkininkų stotį į Sibirą buvo tremiami 1863 m. sukilimo dalyviai, vietos gyventojai turėjo padėti rusams saugoti stotį. 1863 m. rugpjūčio 24–25 d. naktį sukilėliai netoli Valkininkų stoties buvo nutraukę vielinę telegrafo liniją. Po 1863 m. sukilimo prie stoties pamažu ėmė rastis nauja gyvenvietė. Valkininkų geležinkelio stoties statinių kompleksas. Kpd.lt (tikrinta 2022-03-26). 1864 m. rugsėjo 2–12 d. stoties prieigose Vilniaus generalgubernatoriaus įsakymu iškirstas miškas.

Kadangi Peterburgo–Varšuvos geležinkeliu važiuodavo ir Rusijos caro šeimyna, prie geležinkelio buvo imamasi ypatingų saugumo priemonių. Pavyzdžiui, 1901 m. spalio pabaigoje carui grįžtant iš Varšuvos, nuo Valkininkų pusės geležinkelį saugojo 52 kareiviai, o pačiai Valkininkų stočiai skirti dar 194 kareiviai.Marcinkonių geležinkelio stočiai 155 metai. – Vai toli girdėc, 2017, Nr. 12(20). // psl. 4, 6.

Po I pasaulinio karo Valkininkų krašte vyko lietuvių ir lenkų pasienio kovos. 1923 m. vasario 16 d. lenkų 15-asis batalionas sustiprintomis pajėgomis užėmė Valkininkų stotį. Lenkijai ji priklausė iki II pasaulinio karo pradžios 1939 m.

1929 m. vietoje medinio pastatytas dabartinis mūrinis keleivių namas. 1940 m. išlikęs stoties teritorijos architektūrinis planas rodo ją buvus simetriškai išdėstytą, čia buvo vandens bokštas, prekių sandėlis, gyvenamieji namai ir kiti statiniai.LCVA, f. 1160, ap. 8, b. 1475. Čia buvo itin ryškios reprezentacinė, reprezentacinė-gyvenamoji, techninė, gyvenamoji stoties zonos. Pagal Valkininkų valsčiaus gyventojų trėmimų planus, 1941 m. birželio 14 d. Valkininkų geležinkelio stotyje buvo paruošti 6 vagonai, kuriais į Sovietų Sąjungos gilumą turėjo būti ištremti 193 žmonės, iš jų 3 vagonai nuvežti į Kulundą (Kalugos sritis), 2 vagonai – į Medvežja Gorą (Karelija).

2000 m. Valkininkų stotyje suremontuoti stoties rūmai, įrengta pirmoji Lietuvoje guminių plokščių grindinio pervaža, per kurią galima važiuoti didesniais greičiais. 2008 m. geležinkelio stoties pastatų kompleksas įtrauktas į Kultūros vertybių registrą.

 Šaltiniai 

Kategorija:Varėnos rajono savivaldybės geležinkelio stotys
Kategorija:Varėnos rajono paveldas
Kategorija:Lietuvos kultūros vertybės: geležinkelio stotys